મહાલક્ષ્મી સ્ટેશન વેસ્ટર્ન રેલવેમાં આવેલું છે અને હવે બાંદરા-વરલી સી-લિન્કને કારણે વેસ્ટર્ન સબબ્ર્સમાં રહેતા લોકો માટે તળ મુંબઈના આ વિસ્તારમાં આવવું સરળ બની ગયું છે.મહાલક્ષ્મી વિસ્તાર બે સ્થળો માટે મશહૂર છે. એક, જેના નામ પરથી સ્ટેશનનું નામ પડ્યું છે એ મહાલક્ષ્મી મંદિર અને હાજી અલીની દરગાહ. ઘોડાની રેસ માટે જાણીતો રેસર્કોસ એટલે કે રૉયલ વેસ્ટર્ન ટર્ફ ક્લબ ઑફ ઇન્ડિયા પણ આ વિસ્તારમાં છે. વિલિંગ્ડન ક્લબ શહેરની શ્રેષ્ઠ ક્લબોમાંની એક છે. ભુલાભાઈ દેસાઈ રોડ બેન્ઝર અને અમરસન્સ જેવી લક્ઝરી ગુડ્સ વેચતી શૉપ્સ માટે જાણીતો છે. હીરા-પન્ના શૉપિંગ સેન્ટરમાં તૈયાર કપડાં, જ્વેલરી અને ઇલેક્ટ્રૉનિક સામાન વેચતી અનેક દુકાનો છે. કેમ્પ્સ કૉર્નર અને પેડર રોડ પર પણ ઘણી હાઈ-એન્ડ શૉપ્સ છે.